# Településszerkezeti terv módosítása

**.../2016. (...) Kt. sz. határozat**

Martonvásár város Önkormányzat képviselő-testülete az épített környezet alakításáról és védelméről szóló 1997. évi LXXVIII. törvény 6.§ (1) bekezdés alapján az alábbi döntést hozza:

1. Martonvásár város Önkormányzatának Képviselőtestülete a 191/2014. (XI.25.) számú képviselő-testületi határozattal jóváhagyott településszerkezeti tervet módosítja.
2. A Településszerkezeti Terv Leírását jelen határozat 1. melléklete szerinti TSZT-M1 tervlapokon lehatárolt területre vonatkozóan módosítja az alábbiak szerint:

* a településközpontban elhelyezkedő kastélypark déli részén különleges terület – kastély terület
* a településközpontban elhelyezkedő kastélypark délkeleti részén különleges beépítésre nem szánt terület – kastély terület

kerül kijelölésre.

1. A Településszerkezeti Terv jelen határozat 1. melléklete szerinti TSZT-M1 tervlappal egészül ki, s egyidejűleg a módosítással érintett területre vonatkozólag hatályát veszti.
2. Jelen módosítás során Martonvásár területfelhasználási változása a következők szerint alakul:

|  |  |  |  |
| --- | --- | --- | --- |
| Módosítási feladat | Terület mérete (ha) | TSZT módosítás | |
| Hatályos terv szerinti terület-felhasználás | Tervezett terület-felhasználás |
| Különleges kastély terület kijelölése | 0,53 | Kb-k | K-k |
| Különleges beépítésre nem szánt kastély terület kijelölése | 0,53 | K-k | Kb-k |

1. A módosítás során a Településszerkezeti Terv 3. melléklete szerinti területi mérleg nem változik.
2. A módosítás során a Településszerkezeti Terv 4. melléklete szerinti Fejér megyei területrendezési terv térségi szerkezeti terv területi mérlege nem változik – tekintettel arra, hogy a módosítás települési térséget érint.
3. A módosítás során a Településszerkezeti Terv 5. melléklete szerinti biológiai aktivitásérték a következő módon változik:

| **Biológiai aktivitás-érték** | | | | | | | |
| --- | --- | --- | --- | --- | --- | --- | --- |
| **Meglévő funkció** | | | **Tervezett funkció** | | | **Terület (ha)** | **Terület biológiai aktivitás-érték változása[[1]](#footnote-1)** |
| **Területfelhasználás** | **Érték-mutató** | **Számí-tott érték[[2]](#footnote-2)** | **Területfelhasználás** | **Érték-mutató** | **Számí-tott érték** |
| Kk | 2,2 | 1,16 | Kb-k | 6,4 | 3,39 | 0,53 | **2,22** |
| Kb-k | 6,4 | 3,39 | Kk | 2,2 | 1,16 | 0,53 | **-2,22** |
| **0,00** | | | | | | | |

1. Jelen határozat az elfogadását követő napon lép hatályba.

Dr. Szabó Tibor dr. Szabó-Schmidt Katalin

polgármester jegyző

# HELYI ÉPÍTÉSI SZABÁLYZAT MÓDOSÍTÁSA

**Martonvásár város Önkormányzat képviselőtestületének**

**.../2016. (…) önkormányzati rendelete**

**a helyi építési szabályzatról szóló 21/2014. (XI.26.)** **önkormányzati rendelet** **módosításáról**

Martonvásár város Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában és az épített környezet alakításáról és védelméről szóló 1997. évi LXXVIII. törvény 6. § (1) bekezdésében meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 38.§ (2) bekezdésében biztosított jogkörében eljáró Fejér Megyei Kormányhivatal Építésügyi, Hatósági, Oktatási és Törvényességi Felügyeleti Főosztály, Fejér Megyei Kormányhivatal Környezetvédelmi és Természetvédelmi Főosztály, Duna-Ipoly Nemzeti Park Igazgatóság, Fejér Megyei Katasztrófavédelmi Igazgatóság Igazgatóhelyettesi Szervezet Területi Vízvédelmi Hatóság, Közép-dunántúli Vízügyi Igazgatóság, Fejér Megyei Katasztrófavédelmi Igazgatóság, Fejér megyei Kormányhivatal Népegészségügyi Főosztály, Nemzeti Közlekedési Hatóság Útügyi, Vasúti és Hajózási Hivatal, Forster Gyula Nemzeti Örökségvédelmi és Vagyongazdálkodási Központ, Fejér Megyei Kormányhivatal Székesfehérvári Járási Hivatal Járási és Építésügyi és Örökségvédelmi Osztály, Fejér Megyei Kormányhivatal Földhivatali Főosztály, Fejér Megyei Kormányhivatal Földművelésügyi és Erdőgazdálkodási Főosztály, Honvédelmi Minisztérium Hatósági Hivatal, Fejér Megyei Rendőrfőkapitányság, Veszprém Megyei Kormányhivatal Műszaki Engedélyezési és Fogyasztóvédelmi Főosztály Bányászati Osztály, Nemzeti Média és Hírközlési Hatóság Hivatala, valamint Fejér megye Önkormányzata, Kajászó Község Önkormányzata, Tárnok Nagyközség Önkormányzata, Tordas Község Önkormányzata, Ráckeresztúr Község Önkormányzata, Érd Megyei Jogú Város Önkormányzata, Baracska Község Önkormányzata véleményének kikérésével és a partnerségi egyeztetés szabályainak megfelelően a következőket rendeli el:

**1.§** (1) Jelen rendelet mellékletei:

1. melléklet: Szabályozási Terv módosítás

(2) A helyi építési szabályzatról szóló 21/2014. (XI.26.) önkormányzati rendelet (továbbiakban: HÉSZ) mellékletét képező SZT-1A jelű szabályozási tervlapjának tervezési területre vonatkozó normatartalma helyébe jelen rendelet 1. melléklete szerinti Szabályozási Terv módosítása tervlap tervezési területre vonatkozó normatartalma lép.

**2.§** (1) A HÉSZ 53.§ (5) bekezdés helyébe a következő rendelkezés lép:

„*(5) A különleges terület – kastély terület építési övezeteit, valamint az azokban betartandó telekalakítási és beépítési előírásokat a következő táblázat tartalmazza:*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***1*** | ***AZ ÉPÍTÉSI TELEK*** | | | | | | | |
|  | ***A*** | ***B*** | ***C*** | ***D*** | ***E*** | ***F*** | ***G*** | ***H*** |
| ***2*** | ***Építési övezeti jele*** | ***Beépítés módja*** | ***Kialakítható legkisebb területe***  ***(m²)*** | ***Kialakítható legkisebb telekszélessége (m)*** | ***Legnagyobb megengedhető beépítettsége (%)*** | ***Épületeinek legnagyobb épületmagassága (m)*** | ***Minimális zöldfelületi aránya (%)*** | ***Legnagyobb megengedett terepszint alatti beépítettség (%)*** |
| ***3*** | *K-k* | *SZ* | *K* | *K* | *30* | *12,0* | *60* | *20* |

*K kialakult állapot*

*SZ szabadonálló beépítés”*

(2) A HÉSZ 53.§ a következő rendelkezésekkel egészül ki:

*„(9) K-k építési övezet építési telkein elhelyezett épület legmagasabb pontja nem haladhatja meg a 15,0 m-t.*

*(10) K-k építési övezet építési telkein eltérő épületmagassággal meghatározott telekrész területén legfeljebb 9,0 épületmagasságú épület helyezhető el, melynek legmagasabb pontja nem haladhatja meg a 10,5 m-t.”*

**3.§** A HÉSZ 53.§ (8) bekezdés hatályát veszti.

**Záró rendelkezések**

**5.§** Jelen rendelet a kihirdetést követő napon lép hatályba, s a következő napon hatályát veszti.

Dr. Szabó Tibor dr. Szabó-Schmidt Katalin

polgármester jegyző

Kihirdetve:

Martonvásár, 2016.

dr. Szabó-Schmidt Katalin

jegyző

**1. melléklet a .../2016. (...) önkormányzati rendelethez – Szabályozási terv módosítás**

1. Területi biológiai aktivitásérték változás a tervezett és a meglévő funkció értékmutatójának kivonata. [↑](#footnote-ref-1)
2. A számított biológiai aktvitásérték a területfelhasználási értékmutató és a terület szorzata. [↑](#footnote-ref-2)